Komission asetus (EY) N:o 1287/2000, annettu 19 päivänä kesäkuuta 2000, puuvillan, josta siemeniä ei ole poistettu, tosiasiallisen tuotannon sekä kohdehinnasta vähennettävän määrän vahvistamisesta markkinointivuodeksi 1999/2000



Virallinen lehti nro L 145 , 20/06/2000 s. 0019 - 0019



Komission asetus (EY) N:o 1287/2000, annettu 19 päivänä kesäkuuta 2000, puuvillan, josta siemeniä ei ole poistettu, tosiasiallisen tuotannon sekä kohdehinnasta vähennettävän määrän vahvistamisesta markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymissopimuksen ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95(1), ottaa huomioon Kreikan liittymisasiakirjaan liitetyllä pöytäkirjalla n:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(2), sellaisena kuin se on viimeksi muutettuna asetuksella (EY) N:o 1553/95, ja erityisesti sen 2 artiklan 3 kohdan, ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95(3), sellaisena kuin se on viimeksi muutettuna asetuksella (EY) N:o 1419/98(4), ja erityisesti sen 9 artiklan, sekä katsoo seuraavaa: (1) Asetuksen (EY) N:o 1554/95 9 artiklassa säädetään, että kyseisen markkinointivuoden tosiasiallinen tuotanto määritellään kulloinkin kuluvan markkinointivuoden kesäkuun loppuun mennessä ottaen erityisesti huomioon määrät, joille tukea on haettu; tämän perusteen soveltaminen johtaa tosiasiallisen tuotannon vahvistamiseen markkinointivuoden 1999/2000 osalta jäljempänä ilmoitetulle tasolle. (2) Asetuksen (ETY) N:o 1964/87 2 artiklan 3 kohdassa säädetään, että tosiasiallisen tuotannon ylittäessä Kreikalle ja Espanjalle vahvistetun taatun enimmäismäärän pöytäkirjan n:o 4 8 kohdassa tarkoitettua kohdehintaa vähennetään kaikissa niissä jäsenvaltioissa, joissa tuotanto ylittää taatun kansallisen määrän; mainitun vähennyksen laskeminen vaihtelee sen mukaan, todetaanko taatun kansallisen määrän ylittyminen sekä Espanjassa että Kreikassa vai ainoastaan toisessa näistä jäsenvaltioista; tässä tapauksessa ylittyminen tapahtuu sekä Kreikassa että Espanjassa; tästä seuraa asetuksen (EY) N:o 1554/95 6 artiklan a alakohdassa säädettyjen sääntöjen mukaan, että taatun kansallisen määrän ylittävä tosiasiallinen tuotanto lasketaan jokaisessa jäsenvaltiossa prosentuaalisena osuutena kyseisen jäsenvaltion taatusta kansallisesta määrästä, ja kohdehintaa alennetaan puolella ylityksen prosentuaalisesta osuudesta. (3) Tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. a) Vahvistetaan puuvillan, josta siemeniä ei ole poistettu, markkinointivuoden 1999/2000 tosiasialliseksi tuotannoksi 1760195 tonnia, josta 1350677 tonnia Kreikassa ja 409518 tonnia Espanjassa. b) Vahvistetaan puuvillan, josta siemeniä ei ole poistettu, markkinointivuoden 1999/2000 tosiasialliseksi tuotannoksi 73 tonnia Portugalissa. 2. Vahvistetaan markkinointivuoden 1999/2000 kohdehinnasta vähennettäväksi määräksi: - 38,693 EUR/100 kg Kreikassa, - 34,229 EUR/100 kg Espanjassa. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 2000. Komission puolesta Franz Fischler Komission jäsen (1) EYVL L 148, 30.6.1995, s. 45. (2) EYVL L 184, 3.7.1987, s. 14. (3) EYVL L 148, 30.6.1995, s. 48. (4) EYVL L 190, 4.7.1998, s. 4.